open-index/open-wikipedia-markdown huggingface dataset:
Vladimir Putin

**Vladimir Vladimirovich Putin** (iman 7 Ọkitoba 1952) ìre ogwu ifit-mkpulu me Rọṣia mè oka ogwu usọ enun̄unuun̄ ogwu ònire ogwu ibot mkpulu karake acha 2012. Îwuulek ire ogwu ibot mkpulu bene me 2000 ire 2008. Putin si îwuulek ire Ogwu Otuchieen̄ Ido Rọṣia bene me acha 1999 ire 2000, mè ire si bene me 2008 ire 2012. Ọmọ ore ogwu ibot mkpulu Rọṣia òkukup ifiin̄ me irek ya karake Rọṣia okaan̄be lek isibi itele Sọviet Yuniọn.

Putin îsi ikwaan̄ acha 16 kubọk ogwu otu-ogbo enun̄unuun̄ KGB me ofifi ido mè inene me irek ikwaan̄ ire liutenant kọlọnelu. Ìtap ikpa iyaak-ikwaan̄ me acha 1991 mè ikana inin̄ ifit-mkpulu me Saint Petersburg. Me acha 1996, ifofo Mosikowu isi igọọk inin̄ emen mkpulu kè Bọris Yelsin. Me mgbidim mgbọ, îsi ikwaan̄ kubọk ogwu ibot Federal Security Service (FBS) mè ire si ogwu uti-ikpa me Sen̄urity Council eyi Rọṣia sabum enigobo ọmọ isa ito ogwu otuchieen̄ ido me Ọgọs 1999. Mgbọ Yeltsin ogebe ikpa iyaak irek mkpulu, Putin onenikana ogwu òkitet irek ibot ido ikaan̄. Me ikasoge onyan̄ ini, me emen Onyan̄-go me acha 2000, inenikana ogwu ibot mkpulu ido sa me orirọ ibene-ubọk. Mîkpọk igobo ọmọ itap me irek mkpulu me acha 2004. Sa me ikan ido ikachieekge ibe egobo ene etap me irek ogwu ibot mkpulu eraka mgbọ iba gaalek, Putin oneniyaka ire ogwu otuchieen̄ ido bene me 2008 ire 2012 me irak ogwu ibot mkpulu Dmitry Medvedev. Putin îyaka inire ogwu ibot mkpulu ido ofifi me acha 2012, sa me orirọ ibene-ubọk eyi ebi ene ekitumu ibe ke mîrie udun̄ me lek. Mîkpọk iyaka igobo ọmọ me acha 2018.

Me adasi ukot mkpulu kè Putin, ugwem mbubek Rọṣia ìkimin irek jaaba me-efit acha geelek sa me înen̄ebe inu isun̄ me agan̄ mbọm-iukpoko me ido, mè ike ewe aran̄-ijọn̄ mè efet-ukan̄ obenebe mgbọ go. Ofifi si, Putin îsa ido Rọṣia ije itibi emen akọn̄ etimbe me lek ebi Chechen ebi ìweweek ifefieek inan̄a itele ido Rọṣia, mè isa me ikeya isun̄ ema me irak mkpulu ido Rọṣia. Mgbọ ọmọ orebe ogwu otuchieen̄ ido me irak mkpulu kè Medvedev, ọmọ îkup me otuchieen̄ akọn̄ etimbe mèlek Jọjia mè inyi ida mè enen̄e inu esun̄ me agan̄ ebi akọn̄ mè ebi ikan ido. Me òso ukot mkpulu ita kan̄, Rọṣia mîtet Karaimia [Crimea] itap kire agan̄ ge me ido kiban̄, mè ibieen̄ inye ibe etim akọn̄ me lek Yukeren agan̄ mbum-ura, sa me owuwa ǹnaan̄ eyi akọn̄, eyi òrọrọ me owuwa ido efieek mgbaan̄-nrọ mèlek Rọṣia mè itap ufialek agan̄ ikpoko me ido ya. Putin înyi ntap-ubọk akọn̄ me Siria isa itap ubọk inyi ogwu ugbalek [ally] kan̄ Bashar al-Assad me emen mgbọ ekitim akọn̄ emen ido me Siria. Ìrọ ikeya inyi ikọt ikaan̄ òrieen̄ ebi akọn̄ mun̄ me agan̄ mbum-ura Okwaan̄ Ile Mediterenia.
Ata Udun̄nde

**Ata Udun̄nde** (eyi ekigwen si **Udun̄nde eyi Mbuban** mè **Udun̄nde Ile** mè **Udun̄nde eyi Ufialek Okaan̄-ene**) ìre usen òkup mbuban inyi ebi Kiristien, eyi ekisa ikeek igogon egonbe Jisọs me inyọn̄ uti nkwurieen̄ mè mkpa kan̄ me Kalivari. Usen yi ìre ge me lek usen ita òkup me emen Nde Mbuban.
Ọgọs

**Ọgọs** (òrere si **Onyan̄-jeeta**) ìre òso onyan̄ jeeta me acha. Erieen̄ onyan̄ yi *Ọgọs* (òrere *August* me ubọk ige-usem eyi ebeke), egwen ibak Ọgọsitọs.
Jọn Ikwut

**Jọn Ikwut** (1877–1947) ìre ogwu Naijiria ge òkilook ata etip eyi ebi Karais. Ọmọ ìre ogwu Obolo ònan̄a me Ama Ikwut me Obolo agan̄ Ichep-ura. Ogwu ute ìre ogwu ubọọn̄ Ikwut Efuya, ogwu òchichili Ama Ikwut, sà ogwu uga ire Daa Obiringene ogwu Ọkọlọba Ǹkọọn̄. Ogwu uga ìre ogwu Ekede. Eman ọmọ me acha 1877 me Ama Ikwut, isisi uwu-ikpa ọdọ me St Paul's School me Ọkọlọba Ǹkọọn̄, bene me 1887 ire 1895, mè inisi uwu-ikpa etete me "Wesley Boys High School" me Legọs. Me mgbọ ya, erumfaka Kiristien îwuulek ibene ikikpọk ichon me agan̄ ichep-ura me ere ònire Naijiria mgbọ keyi, mè ichon si me agan̄ Ebon Okwaan̄ Naija, sa me lek ikwaan̄ ilolook ata etip eyi ebi Church Missionary Society eyi Bishọp Samien Ajayi Crowther orebe adasi ogwu ibot. Sa me ikween̄-inu Jọn Ikwut obọkọbe me Legọs, înibọkọ ikan òkikpulu ubọk iluk-ugwem eyi ebi ìkigọọk erumfaka Kiristien mè ubọk ikeek-inu kiban̄ itap.
Igwat-etip

**Igwat-etip** ìre ikwaan̄ irọrọ mè etip egebe ubọk ubọk me emen ikpa inin̄ emen akpatanden̄ sa me ikekikeme nkwukwuuk ikọ echi abichi òkup me lek uwot-nge eyi akpatanden̄ ya.

Me adasi mgbọ, ìkire okwukwut igwat-etip, eyi ekigwen *typewriter* me usem ebeke, ke ekisa igwat etip, ire, mgbọ keyi, ekisa uwot-nge, òrere *keyboard* me ebeke, ke ekisa igwat etip.
Nelson Mandela

**Nelson Rolihlahla Mandela** (18 Julai 1918 – 5 Disemba 2013) ìre ogwu ifit-mkpulu ge ònan̄a me Afirika Osiki mè ire si ogwu òkirọ inye ibe enwene ubọk irọ-inu me ido [activist]. Eman ọmọ me Mveso me Afirika Osiki itap me isotun̄ ukan̄ eyi uwu ubọọn̄ ekigwen Thembu. Me 27 Epuren, 1994, mîrọ ọmọ adasi ogwu ibot mkpulu me Afirika Osiki, mije mîbene ubọk inyi ọmọ me orirọ ibene-ubọk eyi otutuuk ene me ido egọọkbe irọ. Ọmọ si ore adasi ogwu ofifit òrere ogwu ibot mkpulu me ido kiban̄, Afirika Osiki.

Mgbọ îkanabe ogwu ibot ido, mkpulu kan̄ ìgwuun̄ chieen̄ me lek ijijijaka inu cha echi orọmijọn̄ iche-lek osabe inu. Ọmọ ìgwuun̄ chieen̄ me lek irọrọ mè iche-lek òje me lek , mè ugbọọri, mè ikekinyi ebi ene irek igọọk me lek inu ema ekaan̄be ikayaka ìkup. Ìweek si irọrọ mè ebi esese  me ido ya ekegbaan̄ inu erọ. Me agan̄ ifit mkpulu, ọmọ ìchieek me lek . Ọmọ ore ogwu ibot otu-ogbo ifit-mkpulu African National Congress (ANC) bene me 1991 re 1997 mè ibọkọ aya Ikpa Ikan Ido eyi Afirika Osiki itap me acha 1996. Aya ikpa ikan ido yi îgban iche-lek geelek mè ijijit ene irek bak me lek inu kubọk unwen akpa ene, usem, erumfaka, mè ofifi. Ògbaan̄ me lek owuwa ido, Mandela okore Ogwu Utikpa Ile me [Secretary General] me Non-Aligned Movement bene me 1998 re 1999.

Otu-ifuk mkpukpe umin Mandela obọkọbe îwa iraka 250. Me 1993, îbọkọ Mkpukpe Nọbelu eyi Esuuk, mè Alata Mkpukpe eyi Utelelek eyi Ogwu Ibot Mkpulu US mè Irek Ọgbọn̄ kè Lenin [Soviet Order of Lenin]. Owuwa mgbọ ekigwen ọmọ *Madiba* mè ìre *Tata* (òsisibi *Ute*). Echa ìre erieen̄ ònan̄a me usem ama kan̄, òrere usem Kosa [Xhosa]. Ekimọnọ ọmọ kire ogwu isi [hero]. Inu cha îrọbe înyi owuwa ene ikpọchieen̄.

Mandela îfiak orukan̄ owuwa acha me emen mgbọ isikibe efuuk me lek ikwaan̄. Mîtap ọmọ me uwu ugwun̄ me emen mgbọ ura me acha 2013 mije orukan̄ òfufuk ifuuk-efet. Ìkwu me 5 Disemba 2013 me Joyanisbọk. Îre acha 95 mgbọ îkwube.

Ọgbọn̄:Mfufuk Ugwem
Etekwun

**Etekwun** ìre unọn okwaan̄ ge òkikaan̄ ujọn̄ọ otu mè ebek òkaan̄ akpa ile eyi îkisa itet  kan̄ itap mè isa iruku mun̄ isan̄a me lek inu îchibibe me emen mun̄ sabum ònomen. Owuwa kiban̄ ekikaan̄ akukọ òkup ntọn̄ ntọn̄ [pale], îtata eyi ilika ilika [brown] mè okuket. Otu, akpa otu mè akpa òkup me inyọn̄ isi kiban̄ ìkinwenwene mè itoon̄ me unwen sabum emen mgbọ manamana [breeding season].
Amakiri Edeh-Ogwuile

**Amakiri Maiken Edeh-Ogwuile** (1930 - 2025) ìre ogwu ubọọn̄ (òkaan̄-ama) ge òsibi isi me Obolo agan̄ Ichep-ura òrere mkpulu-ija Andọni mè ire si ogwu ibot Ebi Oru me Ogbo Ikwaan̄ Usem Obolo bene me 19zz re mgbọ îkwube me 2025. Ọmọ ore òkaan̄-ama Ayama Agana bene me acha 1975 re 2025. Me mgbọ îkwube, ọmọ ore ogwu ubọọn̄ òkup me irek ubọọn̄ ifiin̄ ichit.

## Ogwu Ijejeen̄
Ogwu ubọọn̄ Edeh-Ogwuile ìre ogwu ijejeen̄ ge òsibi isi. Ọmọ ore adasi ogwu ibot Uwu-ikpa òso iba Agan̄ Ilile [SSS] eyi Agwut Obolo.

## Ikwaan̄ Usem Obolo
Ogwu ubọọn̄ yi ìre ene ge me lek ebi ìtatap lek enenen me lek inanama usem Obolo mè inwọn mè ije si inyi isi. Ọmọ ore ene ge me lek ebi ìtatap chieen̄ ikpọ ikwaan̄ erọbe me lek *Ikpa Okwa Mbuban* me acha 1985 sabum enisan̄a isibi. Ọmọ si ore ogwu ibot Ebi Oru eyi Ogbo Ikwaan̄ Usem Obolo bene me acha 2007 ire mgbọ îkwube me acha 2025.

Ọgbọn̄:Mfufuk Ugwem